Document ID: 32015D0173

ΑΠΌΦΑΣΗ (ΚΕΠΠΑ) 2015/173 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
της 3ης Φεβρουαρίου 2015
σχετικά με τον διορισμό διοικητή αποστολής της ΕΕ για τη στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των δυνάμεων ασφάλειας της Σομαλίας (EUTM Somalia) και την κατάργηση της απόφασης EUTM Somalia/1/2013 (EUTM SOMALIA/1/2015)
Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
Έχοντας υπόψη τη Συνθήκη για την Ευρωπαϊκή Ένωση και ιδίως την τρίτη παράγραφο του άρθρου 38,
Έχοντας υπόψη την απόφαση 2010/96/ΚΕΠΠΑ του Συμβουλίου, της 15ης Φεβρουαρίου 2010, για στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των σομαλικών δυνάμεων ασφάλειας (1), και ιδίως το άρθρο 5,
Εκτιμώντας τα ακόλουθα:
(1)
Δυνάμει του άρθρου 5 παράγραφος 1 της απόφασης 2010/96/ΚΕΠΠΑ, το Συμβούλιο εξουσιοδότησε την Επιτροπή Πολιτικής και Ασφάλειας (ΕΠΑ), σύμφωνα με το άρθρο 38 της Συνθήκης για την Ευρωπαϊκή Ένωση, να λαμβάνει τις δέουσες αποφάσεις για την άσκηση του πολιτικού ελέγχου και της στρατηγικής διεύθυνσης της EUTM Somalia, συμπεριλαμβανομένων των αποφάσεων για το διορισμό του διοικητή αποστολής της ΕΕ.
(2)
Στις 17 Δεκεμβρίου 2013, η ΕΠΑ εξέδωσε την απόφαση EUTM Somalia /1/2013 (2) για το διορισμό του ταξιάρχου Massimo MINGIARDI ως διοικητή αποστολής της ΕΕ για την EUTM Somalia.
(3)
Στις 18 Δεκεμβρίου 2014, η Ιταλία πρότεινε το διορισμό του ταξιάρχου Antonio MAGGI ως νέου διοικητή αποστολής της ΕΕ για την EUTM Somalia, σε αντικατάσταση του ταξιάρχου Massimo MINGIARDI.
(4)
Στις 8 Ιανουαρίου 2015, η Στρατιωτική Επιτροπή της ΕΕ συνέστησε στην ΕΠΑ να διορίσει τον ταξίαρχο Antonio MAGGI ως διοικητή αποστολής της ΕΕ για την EUTM Somalia, σε αντικατάσταση του ταξιάρχου Massimo MINGIARDI.
(5)
Η απόφαση EUTM Somalia/1/2013 θα πρέπει να καταργηθεί.
(6)
Σύμφωνα με το άρθρο 5 του πρωτοκόλλου αριθ. 22 σχετικά με τη θέση της Δανίας, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην εκπόνηση και την εφαρμογή των αποφάσεων και δράσεων της Ένωσης που έχουν συνέπειες στην άμυνα. Ως εκ τούτου, η Δανία δε συμμετέχει στην έκδοση αυτής της απόφασης και δε δεσμεύεται από αυτή ούτε υπόκειται στην εφαρμογή της,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Ο ταξίαρχος Antonio MAGGI διορίζεται διοικητής αποστολής της ΕΕ για τη στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των δυνάμεων ασφάλειας της Σομαλίας (EUTM Somalia) από τις 8 Μαρτίου 2015.
Άρθρο 2
Η απόφαση EUTM Somalia/1/2013 καταργείται.
Άρθρο 3
Η παρούσα απόφαση αρχίζει να ισχύει από τις 8 Μαρτίου 2015.
Βρυξέλλες, 3 Φεβρουαρίου 2015.

Labels: 18
15
5